
PRIOPĆENJE ZA MEDIJE

LISTOPAD NA MAXU

Zagreb, 1. listopada 2024.

Listopad na Max streaming platformu donosi novu HBO Original seriju „Franšiza“, kao i novu francusku HBO seriju „Pouzdanica“, te treću sezonu serije „Netko negdje“. Od filmova izdvajamo „Tajne Salema“, istinitu priču „Obični anđeli“  i animirani film o svjetski poznatom kućnom mačku „Garfield“.

FRANŠIZA (The Franchise)
MAX premijera: 7. listopada
HBO: 7. listopada, ponedjeljkom u 21:00 h
2024 | serija | HBO Original  | 1. sezona
Ekipa nepopularne filmske franšize bori se za svoje mjesto u okrutnom i nemilosrdnom kinematografskom svijetu. Franšiza rasvjetljuje tajni kaos u svijetu filmova o superjunacima da bi postavila pitanje – kako se uopće filmska kobasica snimi? Jer svaki neuspjeh ima priču o nastanku.

POUZDANICA (The Confidante)
MAX premijera: 11. listopada
2024 | serija | HBO Original LOP | 1. sezona
Inspiriran istinitim događajima, ovaj psihološki triler prati Christelle „Chris“ Blandin, Parižanku opsjednutu rock-glazbom, koja se, nakon što je svjedočila mučnim terorističkim napadima 13. studenoga 2015., brzo prilijepi za zajednicu preživjelih. Tvrdeći da je njezin najbolji prijatelj Vincent bio jedan od desetaka kritično ozlijeđenih u kazalištu Bataclan, Chris postaje nezamjenjiv izvor za grupu, probijajući se do istaknute uloge u udruzi preživjelih. Iako se njezina predanost čini nemilosrdnom, u njezinoj se priči počinju pojavljivati nedosljednosti – izazivajući ozbiljne sumnje među pravim žrtvama tragedije. Četverodijelna miniserija koja potiče na razmišljanje, „Pouzdanica“ (Une Amie Dévouée) preispituje samu prirodu istine... i mrežu laži koju je ostavila jedna žena.

NETKO NEGDJE (Somebody Somewhere S3)
MAX premijera: 28. listopada
HBO: 28. listopada u 22:50 h
2024 | serija | HBO Original  | 3. sezona
Od Mighty Minta, Duplass Brothers Productionsa i izvršnih producenata Bridget Everett, Hanne Bos i Paula Thureena, „Netko negdje“ prati borbu Kanzašanke Sam (Everett) da se uklopi u kalup rodnoga grada. U trećoj sezoni Sam se suočava s golemim promjenama koje se događaju u životima svih oko nje – što bi mogla biti motivacija koju treba da napokon uloži u sebe. Dok Joel (Jeff Hiller) i Brad (Tim Bagley) odlučuju živjeti zajedno, Fred (Murray Hill) započinje živjeti zdravije, a tek rastavljena Tricia (Mary Catherine Garrison) ulaže trud u spojeve i posao. Unoseći radost i glazbu u teme gubitka i prihvaćanja, ova humoristična serija prati Samino putovanje – kao i putovanje njezine odabrane zajednice autsajdera – da nađe svoje ljude i svoj glas.

TAJNE SALEMA (Salem's Lot)
MAX premijera: 3. listopada
2022 | horor | Max Original | film
Vampir terorizira stanovnike gradića Jerusalem's Lota u New Englandu.

GARFIELD (The Garfield Movie)
MAX premijera: 26. listopada
HBO: 27. listopada u 18:20 h
2024 | animirana komedija | film
Garfield (glas Chris Pratt), svjetski poznati kućni mačak koji mrzi ponedjeljke i voli lazanje, sprema se imati divlju pustolovinu na otvorenom! Nakon neočekivanog susreta s davno izgubljenim ocem – otrcanim uličnim mačkom Vicom (glas Samuel L. Jackson) – Garfield i njegov pseći prijatelj Odie prisiljeni su napustiti svoj savršeno razmaženi život i pridružiti se Vicu u ovoj urnebesnoj potjeri s visokim ulozima.

OBIČNI ANĐELI (Ordinary Angels)
MAX premijera: 10. listopada
HBO: 10. listopada u 20:00 h
2024 | drama | film
Temeljen na nevjerojatnoj istinitoj priči, film „Obični anđeli“ prati Sharon (Hilary Swank), žestoku frizerku koja se muči u malenom gradu u Kentuckyju i koja otkriva obnovljeni osjećaj svrhe kad upozna Eda (Alan Ritchson), udovca koji naporno radi da bi spojio kraj s krajem za svoje dvije kćeri. Dok Edova najmlađa kći čeka transplantaciju jetara, Sharon je naumila pomoći obitelji te pomiče planine da bi to učinila. Slijedi nadahnjujuća priča o vjeri, svakodnevnim čudima i običnim anđelima.

TENACIOUS D: TRZALICA SUDBINE (Tenacious D In The Pick Of Destiny)
MAX premijera: 10. listopada
HBO: 10. listopada u 18:25 h
2024 | drama | film
Svjedoci smo nastanka Tenacious D-ja, samoproglašenog najvećeg rock sastava svih vremena! Jednog kobnog dana u Venice Beachu upoznaju se JB (Jack Black) i KG (Kyle Gass) i shvate da im je sudbina da uđu u povijest kao glazbeni geniji. No kako do uspjeha ne uspijevaju doći preko noći, kreću u potragu za legendarnom trzalicom sudbine – posebnom trzalicom za gitaru za koju se vjeruje da ima čarobne moći koja svakog nadobudnog glazbenika može pretvoriti u rock legendu. Na kraju njihova pohoda, koji je prepun napadnog nakita rock zvijezda, sukoba sa zakonom, ljepotica i Sasquatcha, molit ćete za bis.

THE FACE DOCTORS (The Face Doctors)
MAX premijera: 3. listopada
TLC: 3. listopada u 20:00 h
2024 | serija | TLC  | 1. sezona
Peter ide na operaciju kako bi pokušao obnoviti nos nakon što ga je izgubio od raka. A kirurzi se bore da ponovno pričvrste Jackovu čeljust nakon sudara e-skutera.

SUPERMAN I LOIS (Superman and Lois S4)
MAX premijera: 16. listopada
2024 | serija | Warner  | 4. sezona
Tyler Hoechlin i Elizabeth Tulloch glume najpoznatijeg svjetskog superjunaka i najpoznatiju novinarku iz stripa dok se nose sa stresom, pritiscima i složenostima s kojima se suočavaju zaposleni roditelji u današnjem društvu.

LIGA PRAVDE: KRIZA NA BESKONAČNIM ZEMLJAMA, 1. DIO (Justice League: Crisis On Infinite Earths - Part One)
MAX premijera: 4. listopada
HBO: 5. listopada u 8:45 h
2024 | animirana akcija | film
Smrt dolazi. Gore od smrti, nestanak. Ne samo za našu zemlju nego i za sve, posvuda, u čitavom svemiru! Protiv krajnjeg uništenja, tajanstveni Monitor okupio je najbolji tim heroja ikad okupljen. No što može čak i udružena moć Supermana, Wonder Woman, Batmana, Flasha, Green Lanterna i stotina heroja iz višestrukih Zemalja učiniti da bi spasili čitavu stvarnost od nezaustavljivog antimaterijskog armagedona?

LIGA PRAVDE: KRIZA NA BESKONAČNIM ZEMLJAMA, 2. DIO (Justice League: Crisis On Infinite Earths - Part Two)
MAX premijera: 4. listopada
HBO: 6. listopada u 8:55 h
2024 | animirana akcija | film
Beskrajna vojska demona sjena odlučna uništiti čitavu stvarnost preplavila je naš svijet i sve paralelne Zemlje! Jedino što im se suprotstavilo jest najmoćniji tim metaljudi koji je ikad okupljen. No čak ni udružene moći Supermana, Batmana, Wonder Woman, Green Lanterna i svih njihovih kolega superheroja ne mogu zaustaviti navalu nepobjedive horde. Kakva ih to tajanstvena sila goni? I kako zaboravljene tajne Monitora i Supergirl prijete da će slomiti našu posljednju obranu?

BOOGEYMAN (The Boogeyman)
MAX premijera: 10. listopada
HBO: 11. listopada u 20:00 h
2023 | horor | film
„Boogeyman“ je horor-triler iz uma autora bestselera Stephena Kinga. Srednjoškolka Sadie Harper i njezina mlađa sestra Sawyer oporavljaju se od nedavne majčine smrti i ne dobivaju mnogo potpore od oca Willa, psihijatra koji se nosi s vlastitom boli. Kad se očajni pacijent iznenada pojavi na njihovim vratima tražeći pomoć, ostavlja zastrašujuće nadnaravno biće koje lovi obitelji i hrani se patnjom svojih žrtava. U „Boogeymanu“ glume Sophie Thatcher („Yellowjackets”), Chris Messina („Birds of Prey”), Vivien Lyra Blair („Obi-Wan Kenobi”), Marin Ireland („Umbrella Academy”), Madison Hu („Bizaardvark”), LisaGay Hamilton („Vice”) i David Dastmalchian („Dina”). Rob Savage režira prema scenariju Scotta Becka, Bryana Woodsa i Marka Heymana.

ZVIJER (Beast)
MAX premijera: 18. listopada
HBO: 19. listopada u 20:00 h
2022 | akcijski horor | film
Idris Elba glumi u ovom uzbudljivom trileru o ocu kojem je nedavno umrla supruga i koji ide na izlet u rezervat u Južnu Afriku s dvjema kćerima tinejdžericama i iznenada ih počne loviti odmetnuti lav ubojica.

KAD PADNE MRAK (What We Do In The Shadows S6)
MAX premijera: 24. listopada
2024 | serija | 6. sezona
Pogled u dokumentarnom stilu na svakodnevne (odnosno, svakonoćne) živote troje vampirskih cimera koji žive na Staten Islandu. Vampiri pokušavaju organizirati raskošnu krvavu gozbu u čast posjeta svog drevnog gospodara iz Pradomovine.

JEZERO CADDO (Caddo Lake)
MAX premijera: 10. listopada
2024 | drama | film
Nestanak osmogodišnje djevojčice pokreće niz događaja koji vode do srca desetljeća starog misterija u ovom nadnaravnom trileru smještenom u usko povezanu ruralnu zajednicu na jezeru Caddo.

SETH MEYERS: OSUĐENIK NA SMRT (Seth Meyers: Dad Man Walking)
MAX premijera: 27. listopada
2024 | Stand-Up Comedy
Emmyjem® nagrađeni pisac, autor bestselera New York Timesa i bivši SNL-ovac Seth Meyers nastupa u svom prvom HBO stand-up specijalu. Poznat po svojoj suhoparnoj duhovitosti i oštrim tematskim komentarima kao voditelj emisije Late Night with Seth Meyers, veteranski komičar prebacuje fokus na osobni život – od kaosa odgajanja troje male djece do snalaženja s različitim stilovima komunikacije u braku i ispravnog načina prelaska njujorških ulica. Snimljen u kazalištu The Vic u Chicagu, „Seth Meyers: Osuđenik na smrt“ predstavlja Meyersov ležerni konverzacijski stil dok iznosi urnebesna razmišljanja o obitelji, generacijskom nasljeđu i zašto su njegova djeca najbolji materijal za njegovu komediju.

PINGVIN (The Penguin)
MAX: nove epizode u ponudu dolaze ponedjeljkom
HBO: ponedjeljkom u 20:00 h
2024 | serija | HBO Original  | 1. sezona
Novo poglavlje epske sage o Batmanu Matta Reevesa, ova uzbudljiva kriminalistička drama prati nastojanje Oswalda "Oza" Cobba (Colin Farrell, nominiran za Oscar) da kontrolira Gotham City. Dok je grad u opasnosti nakon urušavanja morskog nasipa, Oz nastoji popuniti poziciju moći koju je ostavila smrt Carminea Falconea i napokon dati svojoj majci Francis (Deirdre O’Connell) život koji je oduvijek obećavao. Ali prvo se Oz mora suočiti s novim i starim neprijateljima – uključujući Carmineovu djecu, Sofiju Falcone (Cristin Milioti) i Alberta Falconea (Michael Zegen), obitelj Maroni, koju vodi njihov zatvoreni patrijarh, Salvatore Maroni (Clancy Brown), i Ozovu vlastitu demoralizirajuću reputaciju "Pingvina".


O Warner Bros. Discovery
Warner Bros. Discovery (NASDAQ: WBD) vodeća je globalna tvrtka u domenu medija i zabave koja stvara i distribuira najdiferenciraniji i najcjelovitiji svjetski portfelj brendiranih sadržaja na području televizije, filma i streaminga. Prisutna u više od 220 zemalja i teritorija te na 50 jezika, Warner Bros. Discovery nadahnjuje, informira i zabavlja publiku širom svijeta putem svojih legendarnih brendova među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV , Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite www.wbd.com.

O platformi Max
Max je unaprijeđena streaming platforma tvrtke Warner Bros. Discovery, dostupna u SAD-u i zemljama Latinske Amerike i Europe. S personaliziranim korisničkim iskustvom koje donosi jedinstvene i neočekivane priče na Maxu su dostupni scenarizirani i nescenarizirani programi, prijenosi sportskih događaja, sadržaji HBO Originals, Warner Bros. films, Max Originals, univerzuma DC, čarobnjački svijet Harryja Pottera i najbolji programi o hrani, domu, reality i lifestyle sadržajima, životnom stilu i dokumentarni sadržaji vodećih brendova kao što su HGTV, Food Network, Adult Swim, Cartoon Network, Discovery Channel, TLC, ID i ostali, a svi na jednom mjestu.

